Nelu Tătaru recunoaște - Testele de coronavirus dau rezultate FALSE!
Ministrul Sănătății Nelu Tătaru a declarat marți seara, cu maximă seninătate că testele pentru coronavirus sunt ca un fel de loterie – în funcție de cât noroc ai poți primi un rezultat fals pozitiv sau fals negativ, cu toate consecințele care decurg de aici.

„Unele teste pot fi fals pozitive sau fals negative, în funcție de aparat, în funcție de cel care le prelucrează, în funcție de loc. Poți să ai un test fals negativ, după 2-3 zile, iar apoi să fie pozitiv. Testele se pot negativiza sau pozitiva”, a declarat Nelu Tătaru, citat de România TV.

De luni de zile deja guvernanții se vaită în gura mare că de ce n-are lumea încredere în autorități și de ce nu cred oamenii că acest virus chinezesc este ceva serios. Păi cum să creadă oamenii când vine ditamai ministrul și recunoaște că testele astea nu sunt deloc sigure. Altfel spus, ai o boală misterioasă care nu dă niciun simptom la majoritatea oamenilor și singura dovadă că boala există este un test… care poate fi fals! Sigur, pentru minister e vorba de simple statistici, dar în spatele celor 1000 de „cazuri” anunțate într-o zi sunt oameni, ale căror vieți pot fi date peste cap de un fals pozitiv. Pur și simplu, te trezești într-o anchetă epidemiologică și deși nu te doare nimic capeți un fals pozitiv și vine potera de la DSP să te bage cu forța în spital să te evalueze „eroii din linia întâi” din acest război imaginar. Nu contează că îți dă viața peste cap, ție și familiei tale, trebuie să te sacrifici!

Cel mai elocvent exemplu este cel de la CFR Cluj – 23 de oameni care au primit rezultate fals pozitive. Dacă nu era un club de fotbal în spatele lor să aranjeze noi teste, toți 23 erau azi puși sub pază în spitale! Un om simplu n-are puterea asta, nu-i face nici dracu al doilea test – marș în spital pentru că ai tras un loz necâștigător la loteria COVID-19.

După care tot dl Tătaru ne anunță cu voce gravă că urmează săptămâni grele că sunt multe cazuri – false sau nu, n-avem de unde să știm!
[(('Înșelăciune', 'Controlul populației'), 3), (('Noua Ordine Mondiala',), 26), (('Înșelăciune', 'Big Pharma'), 176), (('Remedii miraculoase',), 199), (('Supremația Românească',), 9), (('Satiră',), 310), (('Reticență la vaccinare',), 260), (('Remedii miraculoase', 'Religie'), 47), (('Armă biologică',), 256), (('Plandemic',), 241), (('5G',), 67)]